**ANKIM ADMISTRATIV**

**KËRKUES:** Shoqëria “**\_\_\_\_\_\_\_\_\_**” – Dega Tiranë, me nr. \_\_\_\_\_\_\_\_ Nipti, e përfaqësuar në këtë procedim administrativ me autorizim nga av. \_\_\_\_\_\_\_ dhe av. \_\_\_\_\_\_\_\_\_\_, avokatë të Zyrës së Avokatisë “\_\_\_\_\_\_\_\_\_\_\_\_\_”, me nr. NIPT \_\_\_\_\_\_\_\_\_\_\_\_ dhe me adresë: Bulevardi “\_\_\_\_\_\_\_\_\_\_\_”, \_\_\_\_\_\_\_\_\_\_\_\_, Ap.\_\_\_\_\_\_\_\_\_ , Tiranë**; me adresë elektronike:** **\_\_\_\_\_\_\_\_\_\_\_\_\_\_****; tel. \_\_\_\_\_\_\_\_\_\_; fax. \_\_\_\_\_\_\_\_\_\_\_.**

**KUNDËR:** **1.** Drejtoria Rajonale e Kufirit dhe Migracionit Shkodër;

 **2.** Stacioni i policisë kufitare dhe migracionit, Shkodër.

**OBJEKTI:** Shfuqizim i procesverbalit të konstatimit të kundërvajtjes Administrative me nr. \_\_\_\_\_\_\_\_\_\_\_ datë \_\_\_\_\_\_\_\_\_, ora \_\_\_\_\_\_\_\_ me të cilin është vendosur gjoba në vlerën \_\_\_\_\_\_\_\_\_ Lekë për shkak se është një akt i nxjerrë në kundërshtim me ligjin.

**BAZA LIGJORE:** Ligji nr. 10279 datë 20.05.2010 “Për Kundërvajtjet Administrative”; Ligjin nr. 108/2013 “Për të Huajt”; Kodi i procedurave Administrative të RSH.

Për Kompetencë:

**DREJTORIT të DREJTORISË RAJONALE të KUFIRIT dhe MIGRACIONIT**

**SHKODËR**

**I nderuar Z. Drejtor**

Në lidhje me rrethanat e faktit sqarojmë se:

Shoqëria “\_\_\_\_\_\_\_\_\_\_\_\_\_\_\_\_\_\_\_” – Dega Tiranë, me nr. \_\_\_\_\_\_\_\_\_\_\_\_ Nipt , është degë e Shoqërisë së huaj e së drejtës së Republikës së Turqisë. Për nevoja të saj kjo Shoqëri ka lidhur një kontratë pune në përputhje me Ligjin “Për të Huajt”, më datë 01.08.2013 me shtetasin turk \_\_\_\_\_\_\_\_\_\_\_\_\_\_.

Ky shtetas në përputhje me ligjin “Për të Huajt” dhe aktet nënligjore të dala në bazë dhe për zbatim të tij ka aplikuar dhe është pajisur me leje pune të parë me nr. 610 Prot. datë 02.08.2013, me afat vlefshmërie 1 vit, pra deri më datë 01.08.2014.

Më datë 20.11.2013 shtetasit turk \_\_\_\_\_\_\_\_ i është vendosur gjobë në vlerën e 500,000.00(pesëqind mijë) Lekë pasi nuk plotëson më kushtet për qëndrim në RSH. Ky shtetas e ka paguar vlerën e gjobës më datë 24.11.2013 me mandat arkëtimin me nr. 359.

Më datë 26.11.2013 ora 09.00 Shoqërisë “\_\_\_\_\_\_\_\_\_\_\_\_\_\_\_” – Dega Tiranë, i është vendosur gjobë për në masën e 350,000.00(treqind e pesëdhjetë mijë) Lekë, për marrëdhënie pune të parregullt me shtetasin turk \_\_\_\_\_\_\_\_\_\_\_\_\_\_\_\_\_, duke qenë se ky shtetas kishte lidhur më datë 01.08.2013 një kontratë pune me Shoqërinë “\_\_\_\_\_\_\_\_\_\_\_\_\_\_\_\_\_\_\_\_\_” – Dega Tiranë.

Ndërkohë rezulton se Shoqëria “\_\_\_\_\_\_\_\_\_\_\_\_\_\_\_\_\_” – Dega Tiranë, më datë 25.11.2013 ka iniciuar procedurat për zgjidhjen e kontratës së punës me shtetasin turk \_\_\_\_\_\_\_\_\_\_\_\_\_\_ dhe më datë 26.11.2013 ka deklaruar zgjidhjen e kontratës së punës me këtë shtetas dhe në këto kushte ky shtetas më datë 26.11.2013 kur është vendosur edhe gjoba nuk ka qenë në marrëdhënie pune me Shoqërinë “\_\_\_\_\_\_\_\_\_\_\_\_\_\_\_” – Dega Tiranë. Ky fakt vërtetohet me deklarimin online të bërë në organet tatimore që më datë 25/26.11.2013, por për shkak të ngarkesës së sistemit të deklarimit online në tatime kjo gjë nuk është bërë e mundur dhe në përputhje me ligjin, Shoqëria “\_\_\_\_\_\_\_\_\_\_\_\_” – Dega Tiranë ka bërë deklarimin e largimit nga puna në mënyrë manuale më datë 26.11.2013 në të cilën tregohet se shtetasi \_\_\_\_\_\_\_\_\_\_ është larguar nga puna më datë 25.11.2013. Ndodhur në këto kushte Shoqëria “\_\_\_\_\_\_\_\_\_\_\_\_\_\_\_\_\_” - Dega Tiranë i është drejtuar Drejtorisë Rajonale të Tatimeve me shkresën e datës \_\_\_\_\_\_\_\_\_\_\_\_\_\_\_\_ me të cilën e vë në dijeni organin tatimor për problemin e deklarimit online të largimit nga puna dhe mosfunksionimin e sistemit elektronik të deklarimit të tatimpaguesit.

**Paligjshmëria e aktit administrativ të kundërshtuar me Ankimin Administrativ**:

Procesverbali i konstatimit të kundërvajtjes Administrative me nr. 000000000130 datë 26.11.2013, ora 9.00 me të cilin është vendosur gjoba në vlerën 350,000.00 Lekë është nxjerrë në kundërshtim me ligjin e posaçëm nr. 108/2013 “Për të Huajt” dhe Ligjit nr. 10279 datë 20.05.2010 “Për Kundërvajtjet Administrative” dhe për këtë shkak ai duhet të shfuqizohet.

**Së pari,** Në procesverbalin e konstatimit të kundërvajtjes Administrative nuk është identifikuar se cilin person të huaj Shoqëria ka punësuar në kundërshtim me ligjin dhe për këtë shkak akti administrativ i kundërshtuar me padi nuk ka arsyetimin e kërkuar nga ligji dhe as faktet në bazë të të cilave mbështetet nxjerrja e këtij akti.

**Së dyti**, në kundërshtim me nenin 19/c të ligjit për kundërvajtjet administrative pasi ai nuk përmban asnjë shpjegim të fakteve dhe të provave se ku mbështetet përfundimi që është kryer pikërisht shkelja e parashikuar në nenin 145 pika 1/j e ligjit 108/2013 “Për të Huajt”.

Sikurse është treguar më lart sqarojmë se pavarësisht se me procesverbalin \_\_\_\_\_\_\_\_\_\_\_\_\_\_\_\_\_\_ datë 20.11.2013 shtetasi \_\_\_\_\_\_\_\_\_\_\_është dënuar me gjobë për shkak se nuk plotëson më kushtet e qëndrimit në Republikën e Shqipërisë, ky akt nuk i është njoftuar asnjëherë punëdhënësit në përputhje me ligjin.

Punëdhënësi i ka përmbushur të gjitha detyrimet e sanksionuara në ligjin “Për të Huajt”. Kështu në momentin e punësimit të shtetasit \_\_\_\_\_\_\_\_\_\_\_\_\_ në përputhje me nenin 137 të ligjit të posaçëm. Në këtë dispozitë përcaktohet detyrimet e punëdhënësit që punëson një shtetas të huaj në momentin e punësimit dhe gjatë kohë vazhdimit të marrëdhënieve të punës. Po kështu punëdhënësi ka përmbushur edhe detyrimet që rrjedhin nga nenin 71/6,7 e Ligjit “Për të Huajt” duke njoftuar zyrën përkatëse të punësimit dhe autoritetin përgjegjës rajonal për kufirin dhe migracionin brenda 8 ditëve pas fillimit të punës së të huajit.

Vlen për tu theksuar fakti se punësimi i të huajit nga shoqëria është bërë tërësisht në mënyrë të ligjshme për aq kohë sa punëmarrësi i huaj për gjithë afatin e kontratës së punës (deri më 01.08.2014) ka pasur një lejë pune të vlefshme të nxjerrë nga autoriteti kompetent i njohur me ligj sikurse është treguar në faktet e mësipërme.

Në asnjë pikë të nenit 137 të Ligjit nuk parashikohet detyrimi i punëdhënësit të marrë dijeni për revokimin e leje qëndrimit apo lejes së punës që mund të bëjnë autoritetet kompetentë të njohura nga ky ligj, por në përputhje me nenin 80/3 është detyrë e autoritetit shtetëror përgjegjës për punësim që pas anulimit të lejes së punës, brenda shtatë ditëve pune, duhet të njoftojë autoritetin përgjegjës për kufirin dhe migracionin dhe ligji nuk e ka ngarkuar punëdhënësin me ndonjë detyrim për të marrë dijeni për anulim e lejeve të qëndrimit/ose të lejes së punës.

Në kushtet kur sipas këtij ligji "Punësim i paligjshëm" është punësimi i një të huaji me qëndrim të parregullt në territorin e Republikës së Shqipërisë, nuk mund të konceptohet që punëdhënësi kryen një punësim të paligjshëm në momentin kur ai nuk ka ardhur në dijeni zyrtarisht të akteve shtetërore që kanë anuluar apo shpallur të pavlefshme lejen e qëndrimit apo lejen e punës të një personi të huaj të punësuar në Shqipëri mbi bazën e të cilave është kryer punësimi i shtetasit turk \_\_\_\_\_\_\_\_\_\_\_\_\_\_\_, është i pazbatueshëm neni 145/1,j e ligjit “Për të Huajt”, për shkak se kjo dispozitë zbatohet në rastin kur Punëdhënësi *hyn në marrëdhënie pune, në mënyrë të paligjshme, duke shkelur dispozitat e përcaktuara nga ky ligj dhe aktet nënligjore në zbatim të tij për punësimin e të huajv*e, por jo kur punësimi ka ndodhur dhe rrethanat e mëvonshme kanë ndryshuar për shkak të vullnetit të institucioneve të parashikuara me ligj, pasi ndryshimi i rrethanave dhe akteve shtetërore është diskrecion i organit të njohur me ligj dhe jo i punëdhënësit që ka punësuar një të huaj.

**Së treti,** Akti me të cilin është vendosur Gjoba është i paligjshëm edhe për shkak se ashtu sikurse deklarohet nga procesverbalin e konstatimit të kundërvajtjes administrative, ky akt ka dalë mbështetur mbi të dhëna të pavërteta pasi shtetasi \_\_\_\_\_\_\_\_\_\_\_\_\_ më datë 26.11.2013 nuk ka qenë i punësuar pranë Shoqërisë, pasi kontrata e punës me të është zgjidhur më datë 25.11.2013 dhe është bërë rregullisht deklarimi i largimit nga puna në organet tatimore po në datën 26.11.2013 dhe në këto kushte nuk kishte më asnjë marrëdhënie pune midis Shoqërisë dhe shtetasit të huaj.

Për të gjitha këto shkaqe procesverbali i konstatimit të kundërvajtjes Administrative me nr. \_\_\_\_\_\_\_\_\_\_\_ datë \_\_\_\_\_\_\_\_\_\_\_\_, ora \_\_\_\_\_\_\_\_\_\_\_me të cilin është vendosur gjoba në vlerën 350,000.00 Lekë është nxjerrë në kundërshtim me ligjin dhe për këtë shkak kërkojmë shfuqizimin e këtij akti administrativ si një akt i nxjerrë në kundërshtim me ligjin.

**Për Kërkuesin:**

**Av. \_\_\_\_\_\_\_\_\_\_\_\_\_\_\_\_\_\_\_**